hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Tizennégy éve vett részt először Baranyay László nyári mesterkurzusán. Bogányi Gergely azóta nagy sikerű zongoraművészként bejárta a világot, idén tavasszal pedig Kossuth-díjat kapott.
Mégis gondolkodás nélkül igent mondott a felkérésre, és a többi régi növendékhez hasonlóan részt vett a tapolcai Járdányi Pál Zeneiskola tizenötödik nyári mesterkurzusának nyitó hangversenyén. Ennek apropóján beszélgettünk helyi kötődéseiről, a zenével kapcsolatos hitvallásáról és arról, milyen érzés harminc évesen Kossuth-díjas zongoraművésznek lenni.
– Kisgyerek kora óta zongorázik. Mindig zenei pályára készült?
– Soha, egyetlen percre sem merült fel bennem, hogy ne ezzel foglalkozzam. Mióta az eszemet tudom, természetes volt, hogy zongorázom.
– Hogyan került kapcsolatba Tapolcával?
– Annak idején Baranyay László tanítványaként jelentkeztem a nyári kurzusra. Ez a döntésem akkoriban egy volt azok közül, amiről nem lehetett tudni, hogyan fog elsülni. Aztán mégis életem egyik legnagyobb élménye lett belőle. Attól kezdve a kurzus és a város beépült az életembe, mint egy biztos nyári pont, ahol jó lenni.
– Sokfelé jár a világban, mindig úton van. Nem hiányzik az életéből az állandóság?
– Tudomásul vettem, hogy zongoraművésznek lenni egyfajta életstílus. A zenélés az első számú kötelezettség, amihez képest csak másodlagos, hogy jól érzem-e magam ott, ahol vagyok. A muzsikálásnak, ennek a szent ügynek vagyok én a jó értelemben vett rabszolgája, ami egyszerre szabadságot és szigort is jelent. Szabad vagyok, de a szabadságomat csak egy dologra fordíthatom.
– Mennyi munkával jár mindez?
– A zongorázás számomra élethivatás. Sokkal inkább hasonlít a papi hivatáshoz, mint például egy cégvezetői pozícióhoz. Éppen ezért én egész valómmal a zenében élek, vagy ha úgy tetszik, a zene él bennem. Mivel a dallam állandóan ott jár a fejemben, én tulajdonképpen mindig gyakorolok, ehhez képest szinte másodlagos, hogy mennyi időt szánok a manuális tevékenységre.
– Mennyiben különbözik egymástól egy fellépés a tapolcai zeneiskolában, és a Carnegie Hallban?
– A zenei mondanivaló szempontjából nem számít, hol lépek fel, és morális alapelvem, hogy mindenhol megbecsüljem a közönséget. A külső körülmények azonban rám is hatással vannak, de szerintem ezeknek hatniuk is kell. A Carnegie Hallban lenyűgöző volt az akusztika, a pillanat varázsa hihetetlen módon inspirált.
– Mi a fontosabb a zene vagy hogy megmutassa önmagát?
– El kell találni azt a szűk ösvényt, hogy jó értelemben tudjon szerény maradni az ember és jó értelemben legyen büszke a teljesítményére. Egy Chopin Polonézt nem lehet teszefoszán előadni. Ehhez kiállás kell, de nagyképűség nélkül.
– Fiatalon kapta a Kossuth-díjat, amit mások pályájuk végén szoktak kiérdemelni. Mire vágyik még?
– Örülök, ha a legnagyobb díjat fiatalok is megkapják, amennyiben érdemesek rá. A fiatal balett-táncos, Aleszja Popova is megérdemelte a díjat. Mindenesetre inspirálóbb ebben a korban Kossuth-díjat kapni, mint hetvenöt évesen. Én arra törekszem, hogy utólag is kiérdemeljem ezt az elismerést. Ha valaha is azt fogom érezni, hogy már nem elég erős bennem a zenei közlésvágy, akkor abba fogom hagyni a zongorázást. Ám érzek magamban annyi erőt és mondanivalót, hogy a visszavonuláson még ne kelljen gondolkoznom.
Bogányi Gergely, Kossuth-díjas zongoraművész
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.